ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E

- privind aprobarea bugetului de venituri şi cheltuieli al oraşului
Boldeşti-Scăeni pe anul 2021


	Având în vedere:
-referatul de aprobare, înregistrat sub nr. 8548/15.04.2021, prin care primarul oraşului propune aprobarea bugetului de venituri şi cheltuieli al oraşului Boldeşti-Scăeni pe anul 2021;
- raportul de specialitate întocmit de Serviciul financiar contabilitate, înregistrat sub nr.  8550/15.04.2021;
- Deciziile Directorului General al D.G.R.F.P. Ploieşti nr. 304/17.03.2021,     nr. 326/23.03.2021 și 373/6.04.2021;
- Adresa Direcției de Sănătate Publică Prahova nr.9986/31.03.2021;
-prevederile Legii nr. 273/2006 privind finanţele publice locale, cu modificările şi completările ulterioare şi cele ale Legii nr. 15/8.03.2021, legea bugetului de stat pe anul 2021;
-avizul secretarului general, înregistrat sub nr. 8649/16.04.2021;
-avizul comisiei de specialitate nr. 1 – pentru dezvoltarea economico-socială şi de mediu, cooperarea interinstituţională pe plan intern şi extern;
	În temeiul prevederilor art. 87 alin. (3), art.  88, art.129 alin. (4) lit. „a”, art. 139 alin.(1) şi alin. (3) lit. „a”  şi art 196 alin. (1) lit. „a” din OUG nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

	Art.1. Se aprobă bugetul de venituri şi cheltuieli al oraşului Boldeşti-Scăeni pe anul 2021, conform anexei, parte integrantă din prezenta hotărâre. 
Art.2. Prezenta hotărâre va fi dusă la îndeplinire de către ordonatorul principal de credite împreună cu aparatul de specialitate al primarului.
	Art.3. Aducerea la cunoştinţă publică a prezentei hotărâri se va face prin publicarea pe pagina de internet a primăriei.
     
      PREŞEDINTE DE ŞEDINŢĂ,                                        
   	  TĂNĂSESCU STELIAN-HORAȚIU                              

                                                                                           SECRETAR GENERAL,
                                                                                           TUDOR FLORINA NELI

R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
NR. 8649/16.04.2021


A  V  I  Z
===========
· asupra proiectului de hotărâre privind aprobarea bugetului de venituri şi cheltuieli al oraşului Boldeşti-Scăeni pe anul 2021


Subsemnata Tudor Florina Neli, secretar general  al oraşului Boldeşti-Scăeni, analizând proiectul de hotărâre privind aprobarea bugetului de venituri şi cheltuieli al oraşului Boldeşti-Scăeni pe anul 2021, am constatat următoarele:
Potrivit dispoziţiilor art.19 alin. (1) lit. a) din Legea nr. 273/2006 privind finanţele publice locale, cu modificările şi completările ulterioare, bugetele locale, bugetele împrumuturilor externe şi interne şi bugetele fondurilor externe nerambursabile se aprobă de către consiliile locale ale comunelor, oraşelor, municipiilor, sectoarelor, judeţelor şi de Consiliul General al Municipiului Bucureşti, după caz.
	Art. 129, alin. (4)  din OUG nr. 57/2019 privind Codul administrativ, prevede că „în exercitarea atribuţiilor prevăzute la alin. (2) lit. b), consiliul local aprobă, la propunerea primarului, bugetul unităţii administrativ-teritoriale, virările de credite, modul de utilizare a rezervei bugetare şi contul de încheiere a exerciţiului bugetar.” 
	Faţă de cele de mai sus şi în conformitate cu prevederile art. 243, alin (1)  lit. „a” din  OUG nr. 57/2019 privind Codul administrativ, avizez favorabil acest proiect.



SECRETAR GENERAL,
TUDOR FLORINA NELI

